  Майя Бывальцева 2018-тӥ арын Вавож ёросысь Кионгуртын выль школа пуктонэз кутскыны малпало. 4-тӥ гудырикошконэ ёросэ вуылыкуз со сярысь ивортӥз элькунлэн тӧроез Александр Соловьёв. Солэн верамезъя, школа дышетсконниосты выльдонъя «Школа-2025» кун программалэн нырысь чаклам радлыказ пыртэмын. Выль юрт 180 интылы чакламын луоз. «Милям чакламмыя, со программа улсын Удмуртиын 30 выль школаос кылдозы. Карын но гуртъёсын. Эшшо 16 школаос выльдэмын луозы. Ужпум — 2025-тӥ арысен асьме дышетскисьёс, быдэс кунысь пиналъёс сямен ик, нырысетӥ сменаын гинэ мед дышетскозы», — вераз улосвыллэн тӧроез Александр Соловьёв. Али Кионгуртысь 120 пала пиналъёс 1970-тӥ арын пуктэм юртын дышетско. Эшшо 47 нылпиос лулчеберетъя юртын дышетско. Солэн юртэз озьы ик вуж ни. 2014-тӥ арын школалэсь юртсэ эскеризы но сое сэрттыны но выльзэ пуктыны ӵектӥзы. Тегъёс: Дышетон Вавож Удмуртия АлександрСоловьёв пиналъёс школаос лэсьтськон  